Na temelju članka 107. stavka 9. i članka 118. stavka 2. podstavka 3. Zakona o odgoju i obrazovanju u osnovnoj i srednjoj školi ("Narodne novine", broj 87/08, 86/09, 92/10, 105/10 -ispr., 90/11, 16/12, 86/12, 94/13, 152/14, 7/17, 68/18, 98/19 i 64/20) i članka 65. Statuta Osnovne škole prof. Filipa Lukasa, Kaštel Stari, Školski odbor OŠ prof. Filipa Lukasa, Kaštel Stari, na svojoj 50. sjednici održanoj dana 30. prosinca 2020. godine, donosi

**PRAVILNIK O IZMJENAMA PRAVILNIKA O POSTUPKU ZAPOŠLJAVANJA TE PROCJENI I VREDNOVANJU KANDIDATA ZA ZAPOŠLJAVANJE**

Članak 1.

U Pravilniku o postupku zapošljavanja te procjeni i vrednovanju kandidata za zapošljavanje Klasa: 602-02/19-01/616, Urbroj: 2134/01-14-3-19-1 od 19. lipnja 2019. godine (u daljnjem tekstu: Pravilnik), naslov iznad članka 7. mijenja se i glasi: **''Prijava potrebe za radnikom Upravnom odjelu za prosvjetu, kulturu, tehničku kulturu i sport Splitsko-dalmatinske županije''**.

U članku 7. stavku 1. Pravilnika riječi: "Uredu državne uprave u Splitsko - dalmatinskoj županiji (u daljnjem tekstu: Ured)" zamjenjuju se riječima: "**Upravnom odjelu za prosvjetu, kulturu, tehničku kulturu i sport Splitsko-dalmatinske županije** **(u daljnjem tekstu: nadležno upravno tijelo županije)".**

U članku 7. stavku 2. Pravilnika riječ: "Ured" zamjenjuje se riječima: **"nadležno upravno tijelo županije".**

Članak 2.

Naslov iznad članka 24. Pravilnika mijenja se i glasi: **"Procjena i vrednovanje kandidata upućenih od nadležnog upravnog tijela županije".**

U članku 24. Pravilnika riječ: ''Ured'' u određenom padežu zamjenjuje se riječima: **''nadležno upravno tijelo županije''** u odgovarajućem padežu.

Članak 3.

Ovaj Pravilnik o izmjenama Pravilnika o postupku zapošljavanja te procjeni i vrednovanju kandidata za zapošljavanje (u daljnjem tekstu: Pravilnik) stupa na snagu dan nakon dana objave na oglasnoj ploči Škole.

Ovaj Pravilnik objavljuje se na oglasnoj ploči Škole nakon dobivene suglasnosti Upravnog odjela za prosvjetu, kulturu, tehničku kulturu i sport Splitsko-dalmatinske županije, te će se objaviti na javno dostupnoj mrežnoj stranici Škole u roku od osam (8) dana od dana stupanja na snagu.

Klasa: 602-02/21-01/321

Urbroj: 2134/01-14-3-21-1

Kaštel Stari, 30.4.2021. godine

 Predsjednik/ica Školskog odbora:

 Mario Šego, prof

Na ovaj Pravilnik Upravni odjel za prosvjetu, kulturu, tehničku kulturu i sport Splitsko – dalmatinske županije dao je suglasnost dana 13. veljače 2021. KLASA:602-02/21-09/01, URBROJ: 2181/1-08/03/670-21-2 u skladu s člankom 107. stavkom 9. Zakona o odgoju i obrazovanju u osnovnoj i srednjoj školi ("Narodne novine", broj 87/08, 86/09, 92/10, 105/10 -ispr., 90/11, 16/12, 86/12, 94/13, 152/14, 7/17, 68/18, 98/19 i 64/20).

Pravilnik je objavljen na oglasnoj ploči Škole dana 30. travnja 2021. i stupio je na snagu dana 1. svibnja 2021. godine.

 Ravnatelj:

 Petar Mustapić, mag. šk. ped.